lv lv lv lv lv eo lv lv ro lv fr sl lv eo lv lv lv lv lv lv lv lv eo lv lv lv lv ja ru ce lv lv lv ja lv ce lv lv lv ja en ce lv lv lv ja zh nl lv lv lv ja zh lv lv lv ja zh lv lv lv ja zh lv lv lv ja zh lv lv lv ja ru ce lv eo lv lv lv lv ja en zh eo lv lv lv sv zh en lv lv lv lv lv lv ja zh lv lv lv lv lv lv lv ja zh lv lv lv lv lv lv lv ja ru zh pl lv lv ja zh lv lv lv ja zh lv lv lv lv ru zh en lv lv lv lv lv ja en zh lv lv lv lv lv ja ru zh lv lv lv lv ja zh lv lv lv ja zh lt lv lv lv lv lv lv lv ja sl zh lv lv lv lv en en zh lv lv lv ja en zh lv lv lv ja lv lv lv lv lv lv lv lv lv lv lv en lv lv lv lv en fr ro lv en lv eo sl lv nl lv en ru lv lv lv lv en fr ro lv en lv eo en sl lv nl lv en ru lv es lv fr lv en lv en hbs_lat lv lv en en nl lv lv en en de lv lv en en en lv lv en en nl lv lv lv lv lv en en pt lv lv es en en pl lv lv en en lv lv lv en en fr lv lv fi en
Sociālo uzņēmēju piedāvājums aizraujošai vasarai! - SUA
Kā iegūt sociālā uzņēmuma statusu?
Vai tu jau plāno, kurp doties un ko darīt vasarā? Mūsu biedru organizācijas ir parūpējušās, lai tālu nebūtu jāmeklē! Aicinām ieskatīties sociālo uzņēmēju vasaras piedāvājumā – šeit vienuviet atradīsiet vasaras nometnes bērniem, radošus piedzīvojumus ģimenēm, jaukas dāvanas Saulgriežu svētkos, jaunas vēsmas vasaras garderobei, kā arī iespēju sniegt atbalstu labajiem darbiem un kopīgi īstenot lieliskas idejas!
SIA “Svaigi.lv” – dāvanu komplekti Līgo svētkiem
Mēs šajā laikā atkal varam satikties – doties ciemos pie saviem klientiem un sadarbības partneriem,
lai pateiktu paldies par kopā paveikto. Mēs esam sagatavojuši vairāk kā 40 skaistus dāvanu komplektus Līgo svētkiem ar Latvijas saimnieku radītām uzkodām, gardumiem un dzērieniem.
1. Pasūti gatavus uzkodu komplektus.
2. Mēs komplektus sagatavosim pasniegšanai.
3. Piegādāsim uz biroju izvēlētajā laikā.
Uzkodu komplekti būs iesaiņoti dāvanu kastēs ar lodziņu, pildītas ar dekoratīvām koka skaidām un apsietas ar uzņēmuma krāsām atbilstošu lentu. Ja vēlaties ko pajautāt, droši sūti mums ziņu. Mēs atbildēsim visu par dāvanu skaitu, sagatavošanu un piegādi.
SIA “Owa” – jaunas apģērbu kolekcijas ar latviešu mākslinieku gleznām
Gribi atrast kleitu vasarai? Vai t-kreklu? Varbūt tev vajadzīga ērta soma ikdienai? SIA “OWA” piedāvājumā atradīsi savu ideālo apģērbu ar latviešu mākslinieku radītām gleznām! Veicot pirkumu līdz maija beigām, piegāde ar pakomātu starpniecību būs bezmaksas!
SIA “Mans peldkostīms” – ideālais peldkostīms tieši tev!
Vēlies, lai peldkostīms notur visu savās vietās, un Tu vari justies un izskatīties izcili? Gribi, lai divdaļīgam komplektam derētu gan krūšturis, gan biksītes? Meklē krūšturi ar volānu? Šortus ar pagarinātām starām? Varbūt biksītes ar augsto jostu? Tev vairs nav tālāk jāmeklē! Mazas krūtis, lielas krūtis, ļoti lielas krūtis, krūšu asimetrija, šauri gurni, plati gurni, ļoti plati gurni, rētas, strijas, “plus size” vai jebkas cits – SIA “Mans peldkostīms” atradīs un uzšūs modeli, kas Tev derēs perfekti, neatkarīgi no šīm ķermeņa īpatnībām!
SIA “Visi Var” – sapucējies Saulgriežiem!
Pavisam drīz būs klāt vasaras Saulgriežu laiks, kad mēs vēlamies īpaši rotāties un pucēties! Sociālais uzņēmums “Visi Var” piedāvā īpašu kolekciju svētkiem –  tautiska auduma svārkus, kas tiek šūti pēc pasūtījuma, tautiska raksta jostas, kā arī pērļotu kroni dāmai – īpaši vienā eksemplārā! Internetveikalā atradīsi arī porcelāna traukus un pretodu sveces – viss nepieciešamais svinībām vienuviet!
SIA “tiptip.lv” – senioru un cilvēku ar invaliditāti radīti rokdarbi
www.tiptip.lv ir Latvijā radīts tiešsaites veikals, kura mērķis ir palīdzēt senioriem un cilvēkiem ar īpašām vajadzībām realizēt savu produkciju internetā. Visa veikalā pieejamā produkcija ir unikāla, vienā eksemplārā radīta, ar pievienotu mīlestību, rūpēm un gādību. Kopā ar katru produktu saņemsiet arī stāstu par tā veidotāju, bet seniors saņems summu par kādu vēlējās produktu pārdot.
SIA “4 vēji” – cilvēku ar invaliditāti radīti rokdarbi
Sociālais uzņēmums SIA “4 vēji” kopā ar DSPC “LAIPA” klientiem piedāvā sagatavot skaistas ziepes , to komplektus dāvanām, keramikas krūzes, bļodas un citus rokdarbus, kas priecēs visu sirdis. Visi radītie izstrādājumi ir 100% roku darbs, ko ar mīlestību un ļoti lielu centību gatavojušas personas ar invaliditāti.
SIA “0 design” – interjera priekšmeti no makulatūras
Sociālais uzņēmums “0 design” piedāvā videi draudzīgus interjera priekšmetus – makulatūras lampas top, pārstrādājot izlietoto papīru un papīra atgriezumus. Ikkatra lampa ir dizainera lolojums un roku darbs!
SIA “Burbuļu spēles” – ļaujies burbuļu maģijai!
Ļaujies burbuļu maģijai, izbaudi brīnumainos mirkļus kopā ar bērniem! Lielie burbuļi lieliem priekiem ir tieši tas, kas šovasar nepieciešams! SIA “Burbuļu spēles” ražo ziepju burbuļu veidošanas komplektus bērniem, lai ar burbuļu rotaļu palīdzību bērni gūtu pozitīvas emocijas, mazinātu stresu, aktīvi rotaļātos svaigā gaisā un pilnveidotu runas prasmes. Peļņa no burbuļu pūšanas komplektiem tiks ieguldīta digitālu elpošanas vingrinājumu materiālu izveidē, kas ir neatsverams atbalsts bērniem ar runas traucējumiem. Mēs patiesi ticam, ka burbuļi spēj mainīt pasauli un uzlabot bērnu dzīves! Kopā mēs varam padarīt pasauli labāku un bērnus laimīgākus!
SIA “Neredzamā Pasaule” – sajūti neredzamo!
Vai atceraties, kad pēdējo reizi par kaut ko brīnījāties? Kad, apmeklējot jaunu vietu, ieteicāt to draugiem, jo pieredze bija tik pārsteidzoša?
“Neredzamā Pasaule” ir neaizmirstams ceļojums pilnā tumsā, kur Jūs atvērsiet jaunu pasauli, laužot stereotipus. Tā ir iespēja redzēt sevi no cita skatupunkta – caur izjūtam. Tā ir vieta, kur laiks apstājas.
Sajūti neredzamo! Uzņēmums aicina tevi piedzīvot interaktīvas telpas tumsā, kā arī organizē ekskursijas skolām, meistarklases, dzimšanas dienas svinības un korporatīvos pasākumus – apmācības un komandu saliedēšanas pasākumus!
SIA “Dabas zirgi” – pastaiga blakus zirgam
Kur gan vislabāk baudīt piedzīvojumus, ja ne brīvā dabā un svaigā gaisā! SIA “Dabas zirgi” sniedz iespēju individuāli, kopā ar ģimeni vai draugiem aizvest pastaigā zirgu, kas daļēji vai pilnībā zaudējis darba spējas. Pastaigas laikā zirgs tiek vests pie rokas, tādējādi nodrošinot zirga veselības uzturēšanai nepieciešamās aktīvās kustības. Paralēli zirga vešanai mūsu instruktori stāsta stāstus par zirgu un sociālā uzņēmuma ikdienu, zirgiem kā personībām.
Pēc pastaigas iespēja baudīt tasi tējas, kafijas vai mājas gatavotu kūku.
SIA “Typical Latvian” – radošas meistarklases katrai gaumei
SIA “Typical Latvian” piedāvā 3 radošas izbraukuma darbnīcas:
Punktiņmandalu miers Tevī / pastkaršu glezniņas
Rakstīšanas un sūtīšanas stūrītis
Pašvaldība, organizācija, biedrība vai uzņēmums var uzaicināt mūs un uzdāvināt saviem pasākuma apmeklētājiem iespēju rakstīt un nosūtīt pastkartes bez maksas, tādējādi radot svētkiem pievienoto vērtību, izkopjot senas tradīcijas (rakstīt pastkartes ar roku) un veidojot savstarpējās attiecības!
Biedrība “Tuvu” – Dārza svētki
Biedrība “Tuvu” aicina ikvienu dzīves mīlētāju, īpaši ģimenes ar bērniem un jauniešus, uz Dārza svētkiem Branku Brančotavā! 8. jūnija pasākumā būs iespēja piedalīties dažādās aktivitātēs, savukārt ar maltīti priecēs izslavētās Neapoles Picas, bet ar veldzējošiem kokteiļiem un dzērieniem pārsteigs pasaulē novērtētais un godalgotais bārmenis Andris Reizenbergs. Par atmosfēru rūpēsies DJ OTTO KLUSS.
18.00 Dārza svētki ver durvis
20.30 uz skatuves kāpj MAZAIS PRINCIS
23.55 izskan pēdējā dziesma no DJ OTTO KLUSS
Uz tikšanos Dārza Svētkos! ☀️
SIA “Operetes teātris” – festivāls, koncertprogrammas un teātra laboratorija
RĪGA, LATVIJA. 26.04.2022. Operetes teātra teatralizētā koncertprogramma “Musique d’amour” («Mīlestības mūzika»)
Operetes teātris ir plaša žanriskā spektra muzikālais teātris, kur regulāri iestudē labākos klasikas zelta fonda skatuves darbus, veido kvalitatīvas, mūsdienīgas un pasaulē konkurētspējīgas izrādes, veicinot operetes un muzikālā teātra tradīciju atdzimšanu un attīstību Latvijā. SIA “Operetes teātris” piedāvā bagātīgu pakalpojumu klāstu:
No 7. līdz 12. augustam gaidāms 4. Starptautiskais Operetes festivāls Ikšķilē, kurā Operetes teātris iepriecinās un pārsteigs gan mazos, gan lielos skatītājus ar krāšņiem koncertiem un pasākumiem.
Ikviens ir aicināts pieteikties lekcijai-izrādei “Operetes radošā laboratorija” kas skatāma ar virtuālās realitātes 3D brillēm! Lekcijas laikā skatītājam ir iespēja virtuāli nokļūt teātra pasaulē kopā ar populārākajiem bērnu operešu varoņiem, piedzīvojot pārsteidzoši reālas klātbūtnes efektu. Operetes radošā laboratorija  ir dažādām auditorijām, un tā var kļūt par daļu no jūsu nometnes, svētkiem vai citiem pasākumiem! Pieteikšanās par tālruni 25123145 vai e-pastu
Operetes teātris piedāvā dažāda apjoma un mākslinieku sastāva koncertprogrammas – opera, operete, mūzikli, kamermūzika, džezs u.c. dažādos pasākumos. Jauni, azartiski mākslinieki, bet jau publikas iemīļoti un labi pazīstami!
SIA “Āgenskalna tirgus” – vasaras garša tirgū!
Kur gan vēl labāk izjust vasaras garšu, ja ne tirgū? Ja vēl neesi paspējis apmeklēt atjaunoto Āgenskalna tirgus paviljonu, ieplāno to izdarīt šovasar! Tirgū vari ne tikai nopirkt svaigus vasaras gardumus, bet arī apmeklēt kafejnīcas un atpūsties, apmeklējot koncertus, izglītojošus pasākumus un radošas darbnīcas!
SIA “RUCKA” – vieta darbnīcām, mākslinieku rezidencēm un vasaras skolām!
Rezidenču centrs RUCKA ir tikšanās vieta dažādu jomu māksliniekiem, kurā viņi rada starpdisciplinārus darbus, kas saistīti ar sociāli aktuālām un vides tēmām. Pavasarī centrā notiek individuālās mākslinieku rezidences, bet vasarā – dažādu jomu vasaras skolas, darbnīcas un semināri. Rudens un ziemas sezona tiek veltīta izglītojošu pasākumu organizēšanai un jaunu projektu attīstīšanai. No 23. – 30. jūlijam Ruckā notiks ISPP vasaras skola, kurai aicināti pieteikties dažādu disciplīnu mākslinieki, aktīvisti, kultūras darbinieki un radošo profesiju pārstāvji, kas strādā mākslas un sociālā aktīvisma krustpunktā Latvijā un plašākā Baltijas reģionā. Pieteikšanās notiek līdz 12. jūnijam! ej.uz/summerschool2022
Atbalsta māja “Brīvupes” – Atvērtās dienas laukos
“Atvērtās dienas laukos” ir Latvijas apceļošanas un iepazīšanas pasākums, kas jau kļuvis par tradīciju. Šogad pasākumu “Lauku ceļotājs” sadarbībā ar Latvijas Investīciju un attīstības aģentūru organizē vasaras sākumā, aicinot visus interesentus ciemoties pie Latvijas reģionu uzņēmējiem un iepazīt viņu bagātīgo piedāvājumu.
Pasākumā piedalīsies arī sociālais uzņēmums “Atbalsta māja “Brīvupes””, piedāvājot ceļojumu no Latvijas līdz Amerikai, cepot latviešu saldskābmaizi, Itāļu biscotti, Francijas eklērus, Beļģu vafeles un Amerikas cepumus ar školādes gabaliņiem.
RADOŠĀS NODARBĪBAS UN NOMETNES BĒRNIEM
Zinātnes skola “Laboratorium” – Jauno Zinātnieku Akadēmija 2022
Arī šovasar ‘’Laboratorium Zinātnes skola’’ organizē zinātnisko dienas nometni “Jauno Zinātnieku Akadēmija 2022”! Piecu dienu garumā no plkst. 9.00 līdz 18.00 skolēniem vecumā no 10 līdz 17 gadiem būs iespēja aplūkot ķīmijas, fizikas un elektronikas pasauli jaunā gaisotnē! Dalībniekiem būs iespēja iegūt zināšanas ķīmijā, fizikā un elektronikā, kas tālāk noderēs ikdienas dzīvē. Viņi arī uzzinās, kā var savu nākotnes karjeru saistīt ar šīm nozārēm. Pievienojies un satiec tikpat kaislīgus zinātnes cienītājus, kāds esi pats!
Papildus tam 13. – 15. jūlijā Rīgā tiek organizēts BEZMAKSAS pasākumu cikls – zinātniskās darbnīcas “Eksperimentē pats”. Darbnīcas tiks organizētas par konkrētu tēmu: ūdens, uguns, skaņa, elektrība. Pamatā darbnīcas notiks latviešu valodā, taču nepieciešamības gadījumā komunikācija iespējama arī angļu, krievu un ukraiņu valodās. Vairāk informācijas: https://laboratorium.lv/lv/programms/bezmaksasdarbnicas
Glūdas māj-skola – Vasarnīca 2022
Bērni un vecāki, kuri Vasarnīcā jau ir bijuši, zina, ka savu ikdienas aktivitātes balstām uz iespējām bērniem. Mēs katru dienu lielāko dienas daļu pavadām ārā – spēlējam spēles, pildām radošos darbiņus, draudzējamies, izklaidējamies, spēlējam teātri, dziedam, saceram dziesmas, baudām klusuma mirkļus un pat lasām grāmatas! Mums nav darba plāna pa stundai, lai bērns mācītos sajust sevi, piepildīt laiku ar jēgpilnām aktivitātēm un radoši pavadīt laiku.
Šogad savu darbošanos papildinājām ar mazdārziņu, kur audzēsim dažādus dārzeņus, vērosim, kā tie aug, piekopjot prasmes rūpēties par kādu.
Bērniem, kuri apmeklēs mūs vairākas nedēļas vai visu vasaru, dalības cenai tiks piemērota atlaide!
PRAKSES UN DARBA IESPĒJAS
SIA “Vigo Health” – prakse digitālajā mārketingā
Vigo Health ir viens no Latvijā zināmākajiem medicīnas tehnoloģiju jaunuzņēmumiem, kas izstrādā inovatīvu rehabilitācijas risinājumu cilvēkiem pēc pārciesta insulta. Iepazīsti un izzini digitālā mārketinga pasauli, pievienojoties Vigo Health komandai! Sūti CV uz
SIA “CareLat” – darbs asistentam bērniem ar īpašām vajadzībām
SIA “CareLat” ir uzņēmums, kas nodarbojas ar asistentu bērniem ar īpašām vajadzībām piemeklēšanu, apmācībām un ievirzīšanu darbam ģimenē. Pašlaik tiek meklēta bērnu mīloša pozitīva auklīte-aprūpētāja, kas kļūtu par draugu bērniņam ar īpašām vajadzībām!
Nodibinājums “Sofi Fonds – palīdzi palīdzēt dzīvniekiem Ukrainā!
Palīdzi mums palīdzēt dzīvniekiem Ukrainā! #palidzipalidzet
Nevienam nav iespējams mierīgi noskatīties uz notiekošo Ukrainā. Katru reizi, izdzirdot par kārtējām šausmām, ar ko saskaras uz vietas palikušie, sirds sažņaudzas arvien ciešāk un ciešāk. Brīdī, kad sniedzam palīdzību cietušajiem, šis mezgls sāk atšķetināties, jo parādās ticība, ka kāda visdrūmākajā dienā spējam iespīdināt patiesu siltumu, siltumu no sirds.
Līdz šim mēs esam palīdzējuši evakuēt dzīvniekus no Ukrainas uz Latviju un nodrošinājuši to aprūpi, snieguši atbalstu kopā ar saimniekiem Latvijā nonākušajiem dzīvniekiem, izsniedot starta komplektus, esam sarūpējuši un nogādājuši līdz šim lielāko ziedojumu no Latvijas mājdzīvniekiem Ukrainā, kā arī sagatavojuši un izplatījuši informatīvo materiālu par veicamajiem soļiem, ja cilvēks no Ukrainas ieradies Latvijā kopā ar savu mājdzīvnieku.
Labo darbu nevar būt par daudz, tāpēc mēs esam nolēmuši darīt, ko spējam, lai palīdzētu vēl! Sadarbojoties ar labdarības fondu “Drug”, parūpēsimies par karā cietušajiem un pamestajiem dzīvniekiem. Palīdzēsim fondam iekārtot jaunas pagaidu mājas, kur izmitināt un ārstēt dzīvniekus.
Katrs jūsu ziedotais eiro = viens eiro no labdarības fonda “Sofi”.
📞 +371 22346437 (Anastasija)
Studija “Glass Point” – stikla izstrādājumi no suvenīriem līdz vitrāžām
“Glass Point” studijā ir iespējams realizēt stikla mākslas un dizaina idejas, iegādāties stikla traukus, vāzes, glāzes, dāvanas, rotas un citus izstrādājumus, kā arī uzzināt vairāk par stikla mākslas darbu un produktu radīšanas procesu. Apmeklētājiem piedāvājam izzinošas darbnīcas un meistarklases. Studijas mērķis ir tuvināt stikla mākslu cilvēkiem, tāpēc darba telpas ir atvērtas apmeklētājiem ikdienā, kas sniedz iespēja redzēt un satikt stikla māksliniekus darbībā. Glass Point studija ir sadarbības platforma – satikšanās vieta māksliniekiem no visas pasaules.
Sv. Lūkas atbalsta biedrība – mēbeļu atjaunošana un restaurācijas darbi
Sv. Lūkas atbalsta biedrība īsteno starpnozaru mūžizglītības programmu, kas izpaužas kā dažādu sabiedrības grupu mijiedarbība caur nodarbinātības, kultūras, socialām, psiholoģiskām un pastoralām aktivitātēm. Viena no šāda veida aktivitātēm ir kokapstrādes darbnīca, kurā strādā  biedrības meistars, pārvēršot koku brīnišķīgos priekšmetos, kas var izrotāt jebkuru interjeru. Biedrība piedāvā veikt arī mēbeļu atjaunošanu un dažādu interjera priekšmetu restaurāciju. Ja tev nepieciešams ideālais meistars, pastāsti par savu ideju biedrībai!
Augstskola RISEBA – piedāvā savu ideju studiju ievadnedēļai!
Ikviens, kurš kādreiz ir bijis students, zina, cik nozīmīgas ir pirmās studiju nedēļas. Palīdzi padarīt šo par pozitīvu pieredzi jaunajiem studentiem un piedāvā savu ideju studiju ievadnedēļas aktivitātēm, rakstot uz norādīto e-pastu!
Vairāk par augstskolu: www.riseba.lv
Atskats no sociālo uzņēmēju, nevalstisko organizāciju un pašvaldības pārstāvju tikšanās Talsu novadā septembris 28 2022
Jauns savstarpējās sadarbības un mācīšanās tīkls Zviedrijas un Baltijas valstu sociālajiem uzņēmējiem septembris 26 2022
Iepazīsti Pārmaiņu akadēmijas dalībnieku attīstītās idejas! septembris 19 2022
9.metode: Organizācijas modeļa audekls
Biedrība “Latvijas Sociālās uzņēmējdarbības asociācija”
Alberta iela 13, Rīga, LV-1010
Biedrība “Latvijas Sociālās uzņēmējdarbības asociācija”
Alberta iela 13, Rīga, LV-1010
Šī tīmekļa vietne izmanto sīkdatnes – nelielas teksta datnes, kuras tiek saglabātas jūsu datorā vai mobilajā ierīcē, kad jūs atverat vietni. Lai uzzinātu vairāk, spied šeit.
Saņem jaunumus e pastā!
Biznesa eksperte un praktiskā radošuma trenere, biedrības “Zinis” vadītāja
Vitai Brakovskai ir 10+ gadu darba pieredze valsts un pašvaldību jomā, 9+ gadu starptautiska pieredze radošās domāšanas rosināšanā Baltijā un NVS, 18+ gadu praktiska pieredze darbā ar NVO cilvēkresursu attīstību, 1000+ pasākumu vadīšana indivīda uzņēmējspēju aktivizēšanai. Vita pilda Latvijas tautsaimniecībai būtisku sociālu funkciju – sniedz konsultatīvu atbalstu ideju autoriem, jauniešiem un jaunajiem uzņēmējiem, palīdzot tiem “testēt” savas idejas un veidot “ceļa karti” idejas sekmīgākai īstenošanai. Vitas atziņa: „Uzskatu, ka Latvija joprojām ir Iespēju zeme ikvienam, kas ir gana drosmīgs, lai ļautu izpausties savam „radošajam Džinam” un atmestu „kāpņu telpas” sindromu. Kombinējot izglītību un uzņēmību, ikviens var nokļūt tur, kur citi vēl tikai sapņo nokļūt!  Novēlu ikvienam piedzīvot „uzvaras garšu”, atļaujoties dažkārt domāt un darīt CITĀDI – tādejādi iegūstot brīvību pār saviem darbiem un lēmumiem!”
Latviešu pārmaiņu līderis Eiropā, Āzijā un Āfrikā, Globālās sociālo pārmaiņu ekosistēmas “Make Room” Eiropas pārstāvniecības direktors
Kopš 2014. gada Miks Celmiņš vada Eiropas Komisijas atbalstītus projektus lauku reģionos Eiropā, Āzijā un Āfrikā. Minētajos reģions Miks kopā ar pasaules ietekmīgākajiem sociālajiem uzņēmējiem un organizācijām ir attīstījis un realizējis vairāk nekā 35 starptautiskus mobilitātes projektus, kur ar sociālo inovāciju palīdzību tiek risinātas sabiedrībai nozīmīgas problēmas. Izstrādātie projekti veicina lauku reģionu attīstību tādās sfērās kā lauksaimniecība, izglītība, veselība, nevienlīdzības mazināšana un sociālās uzņēmējdarbība. 2015. gadā Miks bija viens no līdzdibinātājiem Eiropas Savienības Globālajai sociālo pārmaiņu ekosistēmai “Make Room”, kas kopš 2017. gada ir paplašinājusies un darbojas arī Latvijā, Itālijā, Rumānijā, Indijā un Nigērijā. Šobrīd viņš vada “Make Room” Eiropas pārstāvniecības, kā arī ir “Make Room” iniciatīvas “Changemakers’ Room” globālo un Āfrikas forumu priekšsēdētājs. 2016. gadā Miks tika apbalvots ar Pasaules Ekonomikas foruma balvu “Iconic Leaders in Social Empowerment”, kā arī  2017. gadā tika izvēlēts starp 8000 pieteikumiem kā viens no 50 Eiropas Savienības – Āzijas jaunajiem līderiem “zem 30”.
Sociālā uzņēmuma “goodbag” dibinātājs un izpilddirektors, Austrija
Christoph Hantschk ir ekonomists un sociālais uzņēmējs. Apgūstot uzvedības ekonomiku Vīnes Universitātē un Jaunajā Dienvidvelsas universitātē Sidnejā, viņš savu karjeru sāka vairākos tradicionālajos un arī start-up uzņēmumos, tomēr viņa sapnis vienmēr ir bijis radīt pozitīvu ietekmi sabiedrībā. Sekojot savam aicinājumam, Christoph pameta ikdienas darbu un sāka veltīt laiku un enerģiju, lai risinātu mūsdienu sociālās un ekoloģiskās problēmas. Savā sociālajā uzņēmumā “goodbag” viņš liek lietā uzvedības ekonomikā apgūtās zināšanas, lai radītu platformu, kas motivē sabiedrību saudzēt vidi. Christoph atzīst, ka laiks kopš “goodbag” dibināšanas ir kā brauciens pa atrakciju kalniņiem ar daudz kritieniem, bet vienmēr uz priekšu.
“Cēsu Jaunās pamatskolas” direktore
“Cēsu Jaunās pamatskolas” mērķis ir kvalitatīvas un mūsdienīgas pirmsskolas un pamatizglītības pieejamība reģionā, ārpus galvaspilsētas. Mācību pieeja un īpaši izveidotā vide radīta tā, lai izglītība būtu pieejama jebkuram bērnam, neatkarīgi no viņa spējām, vajadzībām vai personiskajām īpašībām, un ikviens varētu sasniegt savu augstāko iespējamo rezultātu. Skola piedāvā arī izglītojošus pasākumus gan vecākiem, gan speciālistiem, kas ikdienā strādā ar bērniem, kā arī skolas pārstāvji aktīvi iesaistās publiskās diskusijās par šodienas izglītības kvalitāti, iespējām to pilnveidot, rosina speciālistu un sabiedrības iesaisti pārmaiņu realizēšanā izglītībā. “Cēsu Jaunā pamatskola” veidojas par sociāli aktīvas kopienas centru, tādējādi radot pozitīvas pārmaiņas arī vietējā sabiedrībā. Agnese Pilsuma ar savu pieredzi un zināšanām skolai pievienojās 2017. gadā. Viņa redz, ka “Cēsu Jaunā pamatskola” pastāvēs, kamēr ģimenēm šāda izglītības pieeja būs nepieciešama.
“KK Original Design” idejas autors, uzņēmuma līdzdibinātājs, dizainers
“KK Original Design” uzņēmuma līdzdibinātājs, dizainers
SIA “KK Original Design” ir sociālais uzņēmums, kas rada speciālus pārvietošanās palīglīdzekļus cilvēkiem ar kustību traucējumiem. Absolvējot Liepājas Mūzikas, mākslas un dizaina vidusskolu, Valters Krētainis izstrādāja kvalifikācijas darbu “Solis pa solim”, radot rāpuli – pārvietošanās palīglīdzekli bērnam ar cerebrālo trieku, uz kā pamata arī tika dibināts jaunais sociālais uzņēmums. Valters to vada kopā ar draugu – uzņēmuma līdzdibinātāju Ģirtu Tomu Klampi. Ar savu darbu jaunieši vēlas ne vien atvieglot dzīvi cilvēkiem ar kustību traucējumiem, bet arī veicināt sabiedrības izpratni par šo cilvēku dzīvesveidu. Šobrīd uzņēmums piedāvā produktu sēriju “Solis pa solim”, kas sevī ietver trīs funkcionālā dizaina palīglīdzekļus – “CitronŠķēle”, “CitronPuse” un “Rāpulis”. Ierīces ir košas, atraktīvas savā veidolā, piemērotas patstāvīgiem treniņiem gan mājas apstākļos, gan terapijas nodarbībās.
Zvanu centra “Sonido” dibinātāja un sociālā projekta “Parunāsim” izveidotāja
Zvanu centrs “Sonido” ir sociāls uzņēmums, kas nodrošina darba vietas sociālā riska grupām, sniedzot klientiem uzziņas vairākās valodās. Zvanu centra peļņa tiek novirzīti sociālajam projektam „Parunāsim?”, kas piedāvā vientuļiem cilvēkiem iespēju zvanīt pa speciāli izveidotu tālruni 26564564 un tikt uzklausītiem. “Ikdienā strādājot zvanu centrā, vairākkārt nācies saskarties ar situāciju, kad cilvēki, zvanot uz informatīvo tālruni, patiesībā zvana nevis, lai iegūtu informāciju, bet gan, lai parunātos, justos sadzirdēti un uzklausīti. Ir bijuši gadījumi, kad cilvēki pat atliek konkrētu naudas summu, lai piezvanītu un parunātos pa “Sonido” maksas tālruni. Tā arī radās ideja par “Parunāsim?” – bezmaksas sarunu, kur ikviens var būt uzklausīts, saņemot apliecinājumu, ka katra saruna ir svarīga. Turklāt saruna ir pamats gan mūsu emocionālajai, gan fiziskajai pašsajūtai. Šī vieglā saziņas forma ir jāizmanto, jo tas ir efektīvākais veids, kā, izrunājot savas problēmas, iespējams gūt emocionālo labsajūtu un būt patīkamam līdzcilvēkam” – Inga Muižniece.
Sociālā uzņēmuma “Mesteshukar ButiQ” /MBQ/ līdzdibinātājs, Rumānija
Andrei M. Georgescu ir “Mesteshukar ButiQ” /MBQ/ veiksmes atslēga. “MBQ” ir sociālais uzņēmums, kas radījis jaunu nozīmi tradicionālajām romu tautības amatprasmēm un ievērojami cēlis šīs etniskās minoritātes dzīves līmeni Rumānijā. Paralēli darbam “MBQ” Andrei ir konsultējis vairākus sociāli orientētus uzņēmumus Eiropā par to, kā veidot sadarbības starp tradicionālajiem un sociālajiem uzņēmumiem, radot pievienoto vērtību abiem tirgiem.
Start-up eksperts, “Techhub Riga” dibinātājs un valdes priekšsēdētājs
Ernests Štāls ir uzņēmējs, start-up vides eksperts un aktīvists. Somijas akseleratora rīkotajā pasākumā “Startup Sauna” 2016. gadā Ernesta start-up projekts “Dripit.io” tika izvēlēts kā akseleratora “supervaronis” un ieguva 100 000 eiro investīciju no somu riska kapitāla fonda “Superhero Capital”. Ernests ir arī viens no jaunuzņēmumu iedvesmas konferences “TechChill” organizatoriem, jauno tehnoloģiju koprades telpas “Techhub Riga” dibinātājs un valdes priekšsēdētājs.
Fions Dobins /Fionn Dobbin/
Rīgas Ekonomikas augstskolas lektors, sociālā zīmola “MAMMU” radošais direktors un līdzdibinātājs
Fions Dobins ir dizaina konsultāciju uzņēmuma “AGE5” un sociālā zīmola “MAMMU” radošais direktors un līdzdibinātājs. Kā inovāciju dizaineris un radošais konsultants viņš ir strādājis ar vairāk kā 30 dažādiem zīmoliem, tajā skaitā General Motors, BASF and ADIDAS. Jau vairāk kā 10 gadus darbojoties arī sociālā biznesa nozarē, Fions ir Baltijas valstīs ir izveidojis akseleratoru, attīstījis “Grameen Creative Lab” and “Yunus Social Business” sociālās uzņēmējdarbības pasākumus un darba grupu formātus. Viņš vienlaikus arī pasniedz lekcijas par radošo domāšanu un sociālo uzņēmējdarbību vairākās vadošajās biznesa skolās visā pasaulē.